สวัสดีค่ะ รู้สึกเจ็บหน้าอก เหมือแน่นหน้าอกอยู่ ช่วงด้านซ้ยาบริเวณกลางอกและซี่โครง เวลาพูดหรือคุยจะค่อยข้างเหนื่อยๆ ช่วงหน้าอกบางครั้งเจ็บแบบแปร้บๆๆขึ้นมาเลย เวลานอนพลิกตัวจะเจ็บช่วงราวนมค่ะ รู้สึกไม่สมดุล
สวัสดีค่ะ อาการเจ็บหน้าอก แน่นหน้าอก พลิกตัวแล้วเจ็บ เหนื่อย อาจเกิดจาก1. การบาดเจ็บที่กล้ามเนื้อบริเวณหน้าอก จากการใช้งานหนัก หรือใช้งานมากไป เช่น ยกของหนัก ออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือเกิดอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก หรือการหายใจเข้าลึกๆ ไอ หรือจาม มักมีจุดที่กดเจ็บชัดเจน2. กระดูกอ่อนซี่โครงอักเสบ มักจะปวดหลายตำแหน่งแต่เป็นข้างเดียว อาการปวดจะเป็นแบบแปล๊บๆ หรือคล้ายมีอะไรกดทับและมีอาการเจ็บเวลากดที่ตำแหน่งของกระดูกอ่อน อาการปวดจะมากขึ้นเมื่อมีการเคลื่อนไหวของหน้าอก การหายใจเข้าลึก ๆ ไอ หรือจาม สาเหตุจะคล้ายกับการบาดเจ็บที่กล้ามเนื้อบริเวณหน้าอก3. มีน้ำในช่องเยื่อหุ้มปอด อาการคือ เจ็บหน้าอก แน่นหน้าอก หายใจลำบาก เหนื่อย เจ็บขณะหายใจ หายใจเร็ว ไอ สะอึก นอนราบไม่ได้ ต้องนอนเอนตัวหรือนั่ง เป็นต้น4. ช่องเยื่อหุ้มปอดมีอากาศ จะมีอาการเจ็บหน้าอกข้างใดข้างหนึ่ง และยิ่งเจ็บมากขึ้นเมื่อหายใจเข้า อาจเจ็บร้าวไปที่ไหล่ได้ มักมีอาการเหนื่อยร่วม อาจเกิดเองโดยไม่มีสาเหตุ หรือมีโรคในปอดต่างๆ เช่น ปอดบวม วัณโรคปอด หอบหืด โรคพังผืดในปอด มะเร็งปอด เป็นต้น หรือจากอุบัติเหตุ เช่น แผลจากการถูกแทง ถูกรถชน หรือปอดแตกหลังเล่นกีฬา5. เยื่อหุ้มปอดอักเสบ อาการเจ็บหน้าอกจะเป็นแบบเจ็บแปล๊บๆ โดยจะเจ็บมากขึ้นเมื่อหายใจเข้าและออกลึกๆ อาจเจ็บร้าวไปที่ไหล่และที่หลัง อาการจะดีขึ้นเมื่อหายใจเบาๆ หรือนอนตะแคงทับปอดข้างที่มีการอักเสบไว้หากมีอาการเหนื่อยร่วม คือพูดแล้วเหนื่อย ทำงานทำกิจวัตรประจำวันต่างๆ แล้วเหนื่อยกว่าปกติ แนะนำควรพบแพทย์เพื่อตรวจหาสาเหตุค่ะแต่หากไม่ได้มีอาการเหนื่อยดังกล่าว ไม่มีหายใจเร็ว ไม่มีหายใจลำบาก อาจดูแลตนเองแบบกล้ามเนื้อหรือกระดูกอ่อนอักเสบไปก่อน ได้แก่ งดการทำงานหนักต่างๆ เช่น ยกของหนัก เข็นของหนัก งดการออกกำลังกาย การประคบร้อนบริเวณที่เจ็บ หากเจ็บมากอาจทานยา เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้น แต่หากไม่ดีขึ้น ก็ควรไปพบแพทย์เพื่อตรวจเช่นกันค่ะ